Eixea

Iste articlo trata sobre Eixea. Pa atros empllegos d'el toponimo Exeya se veiga Exeya (desambigación).

Eixea Articlo Eixea, Sala, Serrate de 4 d'octubre de 2015 a'l Diario del Alto Aragón; consultau el 27 d'abril de 2019. la Vall de Lierp en a Gran Enciclopèdia Catalana. Consultada el 27 d'abril de 2019., Ixea u  Eixeya Video Noms dels llugás de l'Archivo Audiovisual de l'Aragonés, feit a Padarnín por l'Asociación Cultural Parola. (Egea en castellano y oficialment) é un llugar aragonés de la vall de Lierp, que perteneix a'l municipio que tamé se diu aixina, en la comarca de Ribagorza de la provincia de Uesca. La suya población en 2018 eba de 17 habitants. Nomenclátor: Población del Padrón Continuo por Unidad Poblacional a 1 de enero ; consultau el 23 de mayo de 2019.

Toponimia
Seguntes Moisés Selfa el nombre puede estar d'orichen basco, Etxea, y significar «casa». Bienvenido Mascaray puntualiza que en basco-iberico la radiz de las pallabras (etxe-) no tene desinencia posible pa fer veyer el chenero ni el numero. Alavez, se le apegaba ixa -a que le allporta la valor de determinant pero no tene un significau concreto de chenero ni de numero. Por ixo, Etxea puede estar «la casa», pero tamén «las casas».

En 1135 se tene noticia d'un Bertran in Exeia; en 1608 ya é documentau como Exea, sin la -y- pa desfer el hiato.

 Casas 

Las casas d'Eixea son: casa l'Aguedeta, casa l'Albanyil, casa l'Alpargatero, casa l'Antonia, casa Baltasar, casa Blasco, casa Cecilia, casa Ferrer, casa Palacín, casa el Rallero, casa Ramón, casa Sastre, casa Sabel, casa Tomasa y casa Trinidad.

 Historia 
La primer mención é d'entre 1101 y 1106 a'l Cartulario de Roda. El 18 de febrero de 1417 Alifonso V d'Aragón le va vender la baronía d'Eixea a Berenguer de Bardaixí.

Yeba llugar en 1785, aldeya en 1834 y una atra vegada llugar en 1857.

 Llengua 

Como tot el municipio de vall de Lierp, Eixea é en zona de transición llingüistica entre l'aragonés y el catalán, en las suyas variants ribagorzanas. Eixea é a la parte occidental de la vall, aon las aiguas marchan cara ta l'Esera, como tamén Pueyo, Sarrat, Padarnín y l'Obago. La parla d'esta parte de la vall se considera aragonés ribagorzano de transición ta catalán, mentres que la parte oriental (Piniello y Reperós) s'ha cllasificau como catalán ribagorzano de transición ta aragonés.

La dita transición é tan progresiva que de regular las parlas de tota la Ribagorza, tanto las que pertencen a la un como a l'atro idioma, son comprensibles entre si y tenen elementos comuns que son propios d'esta comarca.

 Rechistro 

Entre que se feba el prochecto de l'Archivo Audiovisual de l'Aragonés, que se va fer dende l'anyo 2001 y enta debant, con la finalidat de documentar d'una traza grafica los parlars vivos de los diferents llugars aragonesofonos de l'Alto Aragón, se va grabar en video conversacions y expllicacions sobre la vida tradicional per parte de parladors patrimonials de la parla local d'Eixea y de Padarnín, que son aldeyas de Vall de Lierp. Las ditas grabacions son disponibles a la plataforma YouTube.Canal YouTube de la Asociación Cultural Parola, responsable del Archivo Audiovisual de l'Aragonés.

 Demografía 

 Monumentos 
Ilesia parroquial romanica, consagrada a Sant Esteban, a la que se le va anyadir las capillas de los costaus y la torre campanal en el siglo XVI.
L'abadía reformada aculle la Casa de la Vila d'el municipio de Vall de Lierp en l'actualidat, a'l cantet mesmo de la ilesia.
Arquitectura popular. Son tipicos els tellaus de dos versants con cubierta de tellas royas.
Ermita de Sant Antón de Padua, que en antes va estar de Sant Cristofo.
Ermita de Santa Magdalena. Regular que va tener una casa a'l canto, pero que s'ha perdiu, porque en l'any 1900 esta ermita teneba 3 habitants de censo.

 Festas 

Con toz els llugars de la Vall, fan las festas de conchunta. Este é el calendario festivo de vall de Lierp: Fiestas y Tradiciones, de la web de l'Ayuntamiento de Vall de Lierp, consultada el 28 d'abril de 2019.

La festa menor é pa Santa Agueda, el 5 de febrero.
13 de chunio, romería enta la ermita de Sant Antón.
29 de chunio, romería enta la ermita de Sant Pedro en Padarnín.
2 de chuliol, romería enta la ermita de la Virchen d'el Pueyo, entre Eixea y l'Obago.
La festa mayor tradicionalment eba el 4 y 5 de setiembre. Actualment les festas con Semana Cultural se fan la semana antes de la zaguera d'agosto.

 Referencias 

 Vinclos externos 

  Pesca y Guiso de Lliebre, videos de l'Archivo Audiovisual de l'Aragonés sobre la parla autoctona en Eixea (Valle de Lierp).

Categoría:Lugars d'a provincia de Uesca
Categoría:Lugars d'a Vall de Lierp
Categoría:Localidaz d'a diocesi de Balbastro-Monzón en Ribagorza